Ehdotus neuvoston asetukseksi (EY) yhteisön rahoitustuen myöntämisestä yhdistettyjen tavarankuljetusten edistämiseksi toteutettavia toimia varten



Virallinen lehti nro C 343 , 15/11/1996 s. 0004



Ehdotus neuvoston asetukseksi (EY) yhteisön rahoitustuen myöntämisestä yhdistettyjen tavarankuljetusten edistämiseksi toteutettavia toimia varten (96/C 343/03) (ETA:n kannalta merkityksellinen teksti) KOM(96) 335 lopull. - 96/0207(SYN) (Komission esittämä 9 päivänä lokakuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan 1 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, noudattaa perustamissopimuksen 189 c artiklassa tarkoitettua menettelyä Euroopan parlamentin kanssa yhdessä toimien, sekä katsoo, että nykytilanne ja kuljetusalan odotettavissa oleva kehitys yhteisössä edellyttävät, että yhteisön liikennevarojen hallinto järjestetään parhaalla mahdollisella tavalla ympäristönsuojelun asettamien vaatimusten mukaisesti; tähän sisältyy yhdistettyjen kuljetusten käytön edistäminen, kuten neuvosto yhdistettyjen kuljetusten verkon perustamisesta Eurooppaan 30 päivänä lokakuuta 1990 antamassaan päätöslauselmassa toteaa, yhdistettyjen kuljetusten verkon luomiseen olisi liitettävä eri kuljetusmuotoja yhdistävien kuljetusketjujen järjestämistä koskevat toimenpiteet, mainitun 30 päivänä lokakuuta 1990 annetun neuvoston päätöslauselman jälkeen komissio otti päätöksellä 93/45/ETY (1) käyttöön yhdistettyjen kuljetusten edistämiseksi järjestettäviä pilottihankkeita varten myönnettäviä rahoitustukia koskevan viisivuotisen koeluonteisen järjestelmän, jonka voimassaoloaika päättyy 31 päivänä joulukuuta 1996, yhteisön toimet kyseisellä alueella ovat selvästi osoittautuneet hyödyllisiksi, ja kokeilunluontoinen järjestelmä on syytä muuttaa yhteisön edun mukaiseksi yhdistettyjen kuljetusten alan varsinaiseksi toimintakehykseksi, jossa otetaan huomioon vuodesta 1992 lähtien kertynyt kokemus, toimien tarkoituksena on edistää yhdistettyjen kuljetusten yhteiskunnalle tuottamaa hyötyä ruuhkautumista vähentämällä, liikenneturvallisuutta parantamalla ja varsinkin ympäristönäkökohdat huomioonottamalla ja edistämällä osaltaan myös kestävää alueiden kehitystä, toimien perimmäisenä tavoitteena on edistää tehokkaan Euroopan laajuisen kuljetusjärjestelmän kehittämistä tukemalla pitkien matkojen maantiekuljetuksille vaihtoehtoisten markkinoille hyväksyttävien kuljetusmuotojen käyttöönottoa; tämän vuoksi tällä asetuksella tuettavien toimien tuloksena ei saisi olla maantiereittien ottaminen uudestaan käyttöön, nämä toimet koskevat yhteisön yhdistettyjä kuljetuksia, Euroopan yhteisön alueen ulkopuolella tapahtuvat kuljetukset mukaan lukien, ja tämän vuoksi on voitava ottaa huomioon myös osittain yhteisön ulkopuolella sijaitsevat reitit silloin, kun yhteisön etu on osoitettavissa liikennemäärien perusteella, kuljetusmuodon vapaan valinnan periaatteen mukaisesti näihin toimiin sisältyy rahoitustuki yhdistetyissä kuljetuksissa käytettäviin laitteisiin, rautatie- ja sisävesiliikenteen infrastruktuuriin pääsyn mahdollistaviin toimenpiteisiin, tekniikan, teknologian tai aiemmin jo testattujen ja hyväksyttyjen laitteiden kaupallisiin sovelluksiin sekä logistiikkaan, henkilöstön koulutukseen ja toimista tiedottamiseen tehtäviin investointeihin, liikenteen infrastruktuurin rakentamista ja kehittämishankkeita sekä teknologisen tutkimuksen hankkeita lukuun ottamatta - silloin kun hankkeet ovat toteutettavuustutkimuksia tai yhdistettyjen kuljetusten kilpailukyvyn parantamiseen tarkoitettujen innovatiivisten hankkeiden rahoittamista, tämän asetuksen mukaisen rahoitustuen perusteet poikkeavat Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä 18 päivänä syyskuuta 1995 annetussa neuvoston asetuksessa (EY) N:o 2236/95 (2) sekä kuljetusalan tutkimuksen tai teknologisen kehittämisen, mukaan lukien esittely, erityisohjelmasta (1994-1998) 15 päivänä joulukuuta 1994 tehdyssä neuvoston päätöksessä 94/914/EY (3) ilmoitetuista perusteista; tämän vuoksi voidaan sallia useampien samalla pilottireitillä toteutettavien toimenpiteiden rahoittaminen, koska näin aikaansaatu yhteisvaikutus voi olla suotuisa; tämän vuoksi yhteisön tutkimustoiminnalle ja Euroopan laajuisten verkkojen valmistumiselle voidaan antaa täydentävää tukea tästä yhteisön tuesta, edellä mainituista syistä ja ottaen huomioon, että valittavat hankkeet ovat Euroopan yhteisön edun mukaisia ja että hankkeet ovat komission jatkuvan seurannan alaisia, jäsenvaltiot saavat antaa rahoitustukea hankkeeseen kuuluville toimenpiteille, jos ne ovat perustamissopimuksen 77, 92 ja 93 artiklan sekä sovellettavan lainsäädännön mukaisia, yhteisön rahoitustukea voidaan antaa rajoitetun ajan ja sen on toimittava erityisenä kannustimena liikenteenharjoittajille tällaisten palvelujen tuottamiseksi, tämän asetuksen soveltamista on tarpeen seurata säännöllisesti ja tämän vuoksi komission on annettava kertomus tästä edistymisestä Euroopan parlamentille, neuvostolle, talous- ja sosiaalikomitealle ja alueiden komitealle kahden vuoden kuluttua tämän asetuksen voimaan tulemisesta, ja tämän asetuksen soveltamisalaan kuuluvien toimien tavoitteena on edistää yhdistettyjen kuljetusten hankkeiden käynnistämistä ja tämän vuoksi näiden toimien on oltava voimassa rajoitetun ajan, ON ANTANUT TÄMÄN ASETUKSEN: 1 artikla Tarkoitus Tässä asetuksessa täsmennetään sovellettavat edellytykset, säännöt ja menettelytavat myönnettäessä yhteisön tukea hankkeille, jotka lisäävät osaltaan yhdistettyjen kuljetusten käyttöä a) parantamalla yhdistettyjen kuljetusten kilpailukykyä sekä hinnan että palvelujen laadun osalta maantieliikenteeseen nähden; tai b) edistämällä kehittyneen teknologian käyttöä yhdistetyissä kuljetuksissa; tai c) parantamalla yritysten koosta riippumatta niiden mahdollisuuksia käyttää yhdistettyjä kuljetuksia. 2 artikla Määritelmät 1. Tässä asetuksessa tarkoitetaan: a) "intermodaalikuljetuksissa käytettävällä laitteella" konttia, koroketta, vaihtokuormatilaa tai tieliikenteessä käytettävää ajoneuvoa; meri- tai sisävesialukset eivät kuitenkaan sisälly käsitteeseen, b) "yhdistetyillä kuljetuksilla" mitä tahansa jäsenvaltioiden välistä tavaroiden kuljetusta intermodaalikuljetuksissa käytettävillä laitteilla purkamatta tavaraa näistä laitteista missään vaiheessa matkan aikana ja käyttäen vähintään kahta erilaista kuljetusmuotoa, jotka voivat olla maantie-, rautatie-, sisävesi- tai merikuljetusta ja pitäen maantieosuudet mahdollisimman lyhyinä, c) "liikenteenharjoittajalla" mitä tahansa tavaroiden yhdistettyjen kuljetusten palveluja tarjoavaa yritystä, joka käyttää omia tai leasing-laitteita kaikkiin palveluihin tai osaan niistä, mutta käyttää toista yritystä kuljetuksen rautatie-, meriliikenne- tai sisävesiosuudella. 2. Yhteisön alueella yhdistettyjä kuljetuksia koskevissa toimissa on etusija Euroopan parlamentin ja neuvoston päätöksessä N:o 1692/96/EY (4) määritellyillä kuljetusväylillä. Kuljetusväylää, jolla toteutetaan yksi tai useampi tässä asetuksessa tarkoitettu yhdistettyjä kuljetuksia koskeva toimi, kutsutaan pilottireitiksi. Nämä toimet voivat myös koskea yhteisön alueen ulkopuolella olevia yhdistettyjen kuljetusten reittejä, jos tämä on perusteltua yhteisöön tulevan tai sieltä lähtevän suuren liikennemäärän vuoksi. 3 artikla Tukikelpoiset toimet 1. Yhteisön rahoitustukea voidaan myöntää sellaisiin yhdistettyjä kuljetuksia koskeviin toimiin jo olemassa oleville pilottireiteille tai käyttöön otettaville pilottireiteille, joiden tarkoituksena on kokeilla toimenpiteitä 1 artiklassa lueteltujen tavoitteiden saavuttamiseksi. 2. Kaikkiin toimia koskeviin hakemuksiin on saatava ensin hyväksyntä niiltä jäsenvaltioilta, joiden alueella toimen kattama yhdistettyjen kuljetusten reitti sijaitsee. 3. Yhteisön rahoitustukea ei myönnetä 27 päivästä kesäkuuta 1997 lähtien rautatieinfrastruktuurin käytöstä johtuvien kustannusten kattamiseksi toteutettaviin toimenpiteisiin tai rautatiekuljetuskustannuksiin, jos rautatieyrityksellä ei ole neuvoston asetuksen 95/18/EY (5) 2 artiklassa tarkoitettua toimilupaa. 4. Tämän asetuksen 4 artiklan 2 kohdan a, b ja c alakohdan mukaisiin innovatiivisiin toimenpiteisiin tarkoitettua yhteisön rahoitustukea ei saa myöntää neuvoston direktiivin 91/440/ETY (6) 3 artiklassa tarkoitetulle rautateiden infrastruktuurin hallinnolle eikä mainitun direktiivin 3 artiklassa tarkoitetulle rautatieyritykselle direktiivin 10 artiklan 2 kohdassa mainituin poikkeuksin. 4 artikla Rahoitustuen laajuus 1. Yhteisön rahoitustukea voidaan antaa: a) tiettyä pilottireittiä koskeviin toteutettavuustutkimuksiin, b) innovatiivisiin toimenpiteisiin, toisin sanoen tiettyihin investointeihin ja eräisiin muuttuviin käyttökustannuksiin henkilöstökustannuksia, energiankäyttöä ja taloudellisten tappioiden kattamista lukuun ottamatta. 2. Rahoitustuki rajoitetaan 50 prosenttiin toteutettavuustutkimusten osalta ja 30 prosenttiin innovatiivisten toimenpiteiden osalta. Näiden on oltava ensisijaisesti: a) intermodaalikuljetuksissa käytettäviin laitteisiin tehtäviä investointeja, ja lisäksi edellytetään, että tuensaaja tai tuensaajat sitoutuvat pitämään laitteet kyseisellä reitillä vähintään viiden vuoden ajan; b) uudelleenlastauslaitteisiin tehtäviä investointeja kaikissa kuljetusmuodoissa; c) osallistumista rautatie- ja sisävesi-infrastruktuuriin pääsystä aiheutuviin kustannuksiin; d) varsinkin eurooppalaisissa tutkimusohjelmissa, telematiikan ohjelma mukaan lukien, aiemmin testattujen ja hyväksyttyjen tekniikoiden, teknologioiden tai laitteiden käyttöönottoa kaupallisessa toiminnassa; e) tämän asetuksen mukaisia logistiikkaan, henkilöstön koulutukseen ja tämän asetuksen soveltamisalaan kuuluvaan toimen mainostamiseen liittyviä toimenpiteitä. 3. Jäsenvaltiot voivat myöntää yhteisön rahoitustuen saajille rahoitusta samoihin toimiin, jos ne noudattavat perustamissopimuksen 77, 92 ja 93 artiklaa sekä valtion tukea ja julkisia hankintoja koskevaa yhteisön lainsäädäntöä. 5 artikla Hanketta koskevien hakemusten jättäminen 1. Jäsenvaltio tai yksityinen tai julkinen yhteisön alueelle tai sen ulkopuolelle sijoittautunut yritys voi esittää komissiolle yhdistettyjä kuljetuksia koskevia toimia käsittävän hankkeen. Useampi valtio tai yritys voi myös esittää hankkeita yhdessä. 2. Hakemukseen on sisällyttävä kuvaus hankkeesta ottaen huomioon seuraavat seikat: a) Hankkeen laatu: - innovatiivinen hanke - toteutettavuustutkimus (tutkimuksen tavoite, menetelmät ja kustannukset mukaan lukien) b) Hankkeen kuvaus - hankkeessa mukana olevat kuljetusmuodot ja liikenteenharjoittajat - suunnitellun hankkeen peruste (esimerkiksi asiakkaiden pyynnöt, liikenneruuhkat, mahdolliset markkinat, alueen etäinen sijainti) - innovatiiviset piirteet suhteessa nykyiseen tilanteeseen - yhteistoiminnan intensiteetti ja laatu - hankkeen kesto - tuen tarve (esimerkiksi myönnetty tai mahdollisesti saatava muu tuki, hakijoiden taloudelliset voimavarat) - pyydetty tuen määrä ecuina c) Hankkeen reitti/yhteyslinja - reitin merkitys yhteisön taloudelle (eri kuljetusmuodoilla kuljetetut määrät; kehitysmahdollisuudet) - reitin merkitys yhteisön kuljetuspolitiiikalle (pilottireitin ottaminen mukaan yhteisön Euroopan laajuiseen yhdistettyjen kuljetusten verkkoon, pilottireitin merkitys kolmansissa maissa olevien monimuotokuljetusten käytävien osalta) - markkinaolosuhteet, olemassa olevat palvelut ja teknologia mukaan lukien, myös muiden kuljetusmuotojen osalta d) pyydetyn yhteisön tuen laatu 4 artiklan 2 kohdan mukaisesti. 3. Hakemuksissaan hakijat määrittelevät sekä hankkeidensa tavoitteet että keinot näihin tavoitteisiin pääsemiseksi. Hakemuksen on sisällettävä kaikki tarvittavat tiedot, jotta komissio voi suorittaa valinnan 6 artiklan 1-4 kohdan mukaisesti. 4. Jotta hankkeet voidaan arvioida, on jokaiseen yhdistettyjä kuljetuksia koskevia toimia koskevaan hakemukseen sisällyttävä 2 ja 3 kohdassa lueteltujen seikkojen lisäksi: a) hakijoiden aiesopimus, johon sisältyy hakijoiden sitoumus toteuttaa hanke, jos hakemuksessa tarkoitettu rahoitustuki myönnetään, b) rahoitusselvitys, jossa eritellään kaikki kustannukset ecuissa ja muu hankkeen ehdotettu rahoitus kokonaisuudessaan, c) liite, jossa luetellaan hankkeen osallistujat ja ilmoitetaan niiden toiminnan oikeudellinen muoto ja taloudellinen suorituskyky. 5. Heti kun komissio saa hanketta koskevan hakemuksen, on komission tarkistettava, onko ehdotettu hanke rahoituskelpoinen 2, 3 ja 4 artiklan nojalla. 6 artikla Hankkeiden valinta - Rahoitustuen myöntäminen 1. Tämän asetuksen mukaisen rahoitustuen myöntämistä koskevat päätökset on tehtävä 7 artiklassa säädetyn menettelyn mukaisesti. Päätökset perustuvat valintamenettelyyn, jossa selvitetään, edistääkö hanke osaltaan yhdistettyjen kuljetusten käyttöä. 2. Komissio arvioi, ovatko 5 artiklan 3 kohdassa tarkoitetut tavoitteet todennäköisesti saavutettavissa hankkeen avulla ja onko hanke 1 artiklassa säädettyjen yleisten ja erityisten tavoitteiden mukainen. Tätä tehtävää suorittaessaan komissio ottaa ensisijaisesti huomioon tämän artiklan 3 ja 4 kohdassa mainitut perusteet. 3. Arvioidessaan, ovatko hankkeen tavoitteet todennäköisesti saavutettavissa hankkeen avulla, otetaan ensisijaisesti huomioon seuraavat muuttujat ja niitä verrataan hakijan omiin arviointeihin: a) yhdistettyjen kuljetusten mahdollinen asiakaskunta; b) hinnoittelu ja palvelutaso (saatavuus, luotettavuus, ajan säästö) verrattuna kilpaileviin maantiekuljetuksiin tai muihin palveluihin (hakemuksen jättöajankohtana ja hankkeen toteuduttua); c) arvioidut tulot; d) kustannustekijät (varsinkin tekijät, joiden avulla arvioidaan infrastruktuuriin, erityisesti rautatieinfrastruktuuriin, pääsyn mahdollistamisesta aiheutuvat rajakustannukset kokeiluhankkeiden kattaman palvelun osalta sekä muut tiedot, jotka mahdollistavat päätöksen tekemisen siitä, onko perusteltua antaa rahoitustukea infrastruktuuriin pääsystä aiheutuneisiin kustannuksiin); e) yritystoiminnallisen elinkelpoisuuden aikataulu. 4. Arvioitaessa, noudattaako hanke toteutuessaan todennäköisesti yhteisön kuljetuspolitiikan tavoitteita, otetaan ensisijaisesti huomioon seuraavat muuttujat: a) ennuste liikenteen siirtymisestä (prosentteina reitin tai yhteyslinjan liikenteen kokonaismäärästä); b) vaikutus muihin kyseisillä markkinoilla toimiviin kuljetuspalveluihin ja mahdolliset uudet markkinoille tulijat; c) hankkeen merkitys muille hankkeille, reiteille tai liikenteenharjoittajille; d) ympäristön ja liikenneturvallisuuden saamat hyödyt nykyiseen tarjontaan verrattuna. 5. Komissio varmistaa myös, että hakemus täyttää tämän asetuksen sisältämät muut edellytykset, jotka ovat: a) niiden valtioiden suostumus, joiden alueella hanke toteutetaan; b) hanke ei sisällä infrastruktuuria koskevia toimenpiteitä; c) hanke ei sisällä tutkimustoimenpiteitä; d) varmuus siitä, että hankkeeseen osallistuvilla rautatieyhtiöillä on rautatieyritysten toimiluvista annetun neuvoston direktiivin 95/18/EY 2 artiklan mukainen toimilupa 27 päivästä kesäkuuta 1997 alkaen. 6. Jäljempänä 10 artiklassa tarkoitetusta arvioinnista ja seurannasta määrätään kunkin hankkeen hyväksymistä koskevassa tämän artiklan 1 kohdassa tarkoitetussa päätöksessä. 7. Nämä päätökset osoitetaan tuensaajille ja jäsenvaltioille, joiden alueella kyseisten yhdistettyjen kuljetusten reitit sijaitsevat. 7 artikla Komitea Komissiota avustaa asetuksen N:o 2236/95/EY 17 artiklan 2 kohdan mukaisesti perustettu komitea, joka kokoontuu kuljetusalan kokoonpanoa vastaavassa kokoonpanossa. Komission edustaja tekee komitealle ehdotuksen tarvittavista toimenpitesistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, jotka toteutetaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Komissio voi lykätä päättämiensä toimenpiteiden toteuttamista enintään yhdellä kuukaudella ilmoituksen tekopäivästä. Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 8 artikla Rahoitusta koskevat määräykset 1. Rahoitustukea voidaan myöntää kuluihin, jotka aiheutuvat tuensaajien tai hankkeen täytäntöönpanosta vastaavien kolmansien osapuolten toteuttamista toimista. 2. Rahoitustuella ei saa kattaa kuluja, jotka ovat aiheutuneet ennen kuin komissio on saanut asiaa koskevan hakemuksen. 3. Sitoumukset ja maksut ilmoitetaan ja maksetaan ecuina. 4. Yleensä maksut suoritetaan ennakkomaksuna ja lopullisena maksuna. Ensimmäinen ennakkomaksu maksetaan, kun rahoitustukea koskeva hakemus on hyväksytty. Tämän jälkeen maksut suoritetaan maksupyyntöjen perusteella ottaen huomioon hankkeen edistyminen. 5. Komissio suorittaa lopullisen maksun hyväksyttyään tutkimusta tai muuta toimenpidettä koskevan tuensaajan jättämän toimintakertomuksen, jossa selvitetään kaikki tosiasiallisesti aiheutuneet kulut. 9 artikla Rahoituksen valvonta 1. Komission virkamiehet ja muu henkilöstö voivat käydä tukea saaneiden hankkeiden sijaintipaikoilla tehdäkseen tarkastuksia paikan päällä, sanotun kuitenkaan rajoittamatta jäsenvaltioiden kansallisten lakien, asetusten tai määräysten mukaisesti suorittamia tarkastuksia, perustamissopimuksen 188 a artiklan määräysten soveltamista sekä perustamissopimuksen 209 artiklan c alakohdan mukaisesti suoritettua tarkastusta. 2. Jos hankkeeseen myönnetystä rahoituksesta osa tai rahoitustuki kokonaisuudessaan vaikuttaa perusteettomalta siihen kuuluvan työn osalta, komissio suorittaa asiassa tarkoituksenmukaiset tutkimukset. 3. Edellä 2 kohdassa tarkoitetun tutkimuksen perusteella komissio voi vähentää, keskeyttää tai lakkauttaa kyseiselle toimelle myönnetyn tuen, jos tutkimuksesta käy ilmi, että on menetelty sääntöjen vastaisesti tai että jotain rahoituksen myöntämistä koskevan päätöksen edellytystä ei ole noudatettu, erityisesti silloin, kun ilman komission lupaa on tehty merkittävä muutos, joka vaikuttaa hankkeen luonteeseen tai toteuttamista koskeviin edellytyksiin. 10 artikla Seuranta ja arviointi 1. Komissio seuraa hankkeiden toteutumista hankkeiden aikana ja niiden valmistuttua. Seurannan varmistamiseksi komission on myös aina tarvittaessa käytettävä ulkopuolisia asiantuntijoita. Komissio määrittää hankkeen valmistumisen jälkeisen seurannan aikataulun 6 artiklassa mainitussa päätöksessä ottaen huomioon kyseisin hankkeen erityiset olosuhteet. Komissio tekee hankkeesta arvioinnin, kun se saadaan valmiiksi ja ennen lopullista maksua. 2. Tässä asetuksessa säädetystä talousarviosta varataan yksi prosentti riippumattomaan seurantaan ja arviointiin. 11 artikla Kertomus Kahden vuoden kuluttua tämän asetuksen voimaantulosta komission on annettava kertomus sen nojalla toteutetuista toimenpiteistä Euroopan parlamentille, neuvostolle, talous- ja sosiaalikomitealle ja alueiden komitealle. Komission on niin suurelta osin kuin mahdollista otettava huomioon muiden toimielinten kertomuksen johdosta esittämät huomautukset. Tämän asetuksen soveltamista arvioidaan komission arviointiperiaatteiden mukaisesti. Tämän arvioinnin tulosten on oltava saatavilla ennen 1 päivää lokakuuta 2001. 12 artikla Julkisuus Tuensaajien on pidettävä huoli siitä, että tämän asetuksen mukaisesti myönnetty rahoitustuki saa riittävästi julkisuutta, jotta suuri yleisö saisi tietää yhteisön osuudesta hankkeen toteuttamisessa. Tuensaajat neuvottelevat komission kanssa siitä, kuinka tämä toteutetaan käytännössä. 13 artikla Soveltamisaika Valtuudet, joiden perusteella yhdistetyille kuljetuksille voidaan myöntää tämän asetuksen mukaista rahoitustukea, ovat voimassa 1 päivästä tammikuuta 1997 31 päivään joulukuuta 2001. Neuvosto päättää viimeistään 31 päivänä joulukuuta 2001 perustamissopimuksen määräysten mukaisesti komission ehdotuksesta, jatketaanko rahoitustukea kyseisen päivämäärän jälkeen. 14 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 16, 25.1.1993, s. 55 (2) EYVL N:o L 228, 23.9.1995, s. 1 (3) EYVL N:o L 361, 31.12.1994, s. 56 (4) EYVL N:o L 228, 9.9.1996, s. 1 (5) EYVL N:o L 143, 27.6.1995, s. 70 (6) EYVL N:o L 237, 24.8.1991, s. 25